அடுத்ததாக யாரெல்லாம் ஊடகங்களுக்கு பேட்டி அளிக்கிறீர்கள் என்று மோடி கேட்டவுடன் சிலர் கைகளை தூக்குகின்றனர். அவர்களிடம் ஒன்றும் பேசாமல் அவர்கள் ஏதோ குற்றம் செய்தது போல் ஒருமுறை அவர்களை பார்க்கிறாராம். மேலும் இந்த அறையில் பேசப்படுவது எதுவும் வெளியில் போகக் கூடாது என்று உத்தரவு போடுகிறார் மோடி. மாநில சட்டமன்ற தேர்தலுக்கு பாஜக வெற்றி பெற கட்சியை தயார் படுத்துமாறும், கட்சியை பற்றிய நல்லெண்ணத்தை மக்களிடம் கொண்டு செல்லுமாறும் மோடி உத்தரவிட்டு சந்திப்பை முடித்துக் கொள்கிறாராம். இப்படியான ஒருதலை பட்சமான உரையாடல் நடைமுறையை மோடியின் மக்களவை உறுப்பினர்களுக்கே பிடிக்கவில்லை என்று பெயர் சொல்ல விரும்பாத சிலர் புலம்பி உள்ளனர்.